b'\n_START_ARTICLE_\nPoimenovanje po Stocku\n_START_PARAGRAPH_\nPoimenovanje po Stocku je sistem za imenovanje anorganskih spojin in ionov z oksidacijskim \xc5\xa1tevilom. V imenu spojine se oksidacijsko \xc5\xa1tevilo elementa navede z rimsko \xc5\xa1tevilko znotraj okroglega oklepaja neposredno (brez presledka) za imenom elementa, na katerega se nana\xc5\xa1a. Ta sistem poimenovanja je razvil in leta 1919 prvi objavil nem\xc5\xa1ki kemik Alfred Stock._NEWLINE_Kjer je oksidacijsko \xc5\xa1tevilo iona pri\xc4\x8dakovano, ga ni treba navajati v oklepaju, na primer pri poimenovanju NaCl zado\xc5\xa1\xc4\x8da natrijev klorid namesto natrijev(I) klorid ali natrijev(I) klorid(\xe2\x80\x93I).\n_START_SECTION_\nPravila\n_START_PARAGRAPH_\nOksidacijsko \xc5\xa1tevilo se zapi\xc5\xa1e v okroglih oklepajih levosti\xc4\x8dno, torej brez presledka, kot je sicer obi\xc4\x8dajno za slovenski pravopis._NEWLINE_Pri preprostih binarnih spojinah se navaja le pozitivno oksidacijsko \xc5\xa1tevilo, torej oksidacijsko \xc5\xa1tevilo prvega elementa v formuli (npr. MnO\xe2\x82\x82 \xe2\x80\x93 manganov(IV) oksid). Oksidacijsko \xc5\xa1tevilo drugega elementa se ne navaja, saj se lahko izra\xc4\x8duna; vsota oksidacijskih \xc5\xa1tevil vseh elementov v spojini je 0.'